Sahafatra

Ny Sahafatra, fantatra amin’ ny anarana hoe Safatra koa, dia foko eto Madagasikara monina amin' ny faritra be tendrombohitra ao amin' ny Faritra Atsimo Atsinanana. Ao amin' ny Distrikan' i Vondrozo ao atsimon' i Farafangana no ahitana azy ireo.

 Tsy voatanisa ao amin' ny foko 18 
Tsy tafiditra ao anatin' ny lisitry ny foko 18 eto Madagasikara, sahala amin' ny Masikoro sy ny Vorimo, ny Sahafatra, na dia foko miavaka aza izy ireo. Izy ireo dia heverina ho anisan' ny Tanala na Antesaka na Bara.

 Tantara 
Nisy taratasy avy amin’ i De Faye tamin' ny taona 1668 izay ahitana filazana momba ny Sahafatra tamin' ny ady teo amin' izy ireo sy ny Antesaka. Anisan' ny foko malagasy tsy nofehezin' ny fitondran' ny Fanjakana Merina ny Sahafatra. Nandray anjara tamin' ny fikomiana tamin' ny mpanjanaka frantsay tamin' ny taona 1904-1905 izy ireo.

 Kolontsaina 
Manana fomba amam-panao itoviany amin' ny Malagasy hafa na miavaka ny Sahafatra, toy ny fatidra, izay misy fifanomezana hoditra sy ra, anamafisana ny fatoram-pihavanana sy ametrahana fifampitokisana lalinaeo amin' ny fiarahamoninaKotobesoa, Rakotonirina Jean Raymond, Ruphin Marie Solange, "The value of "Fatidrà", concept in "Sahafatra"communiy and its impact in  chistian life", ijariie.com. Lafiny iray hafa miavaka amin' ny fiarahamonin' izy ireo ny "debaky", izay fampindramam-bola mifototra amin' ny fifampitokisana sy ny fifandraisana eo amin' ny samy olona, ​​izay maneho ny soatoavin' ny firaisankina eo amin' ny fiarahamoninaKoto Besoa, Professor Ruphin Marie Solange, Dr. Jean Raymond Rakotonirina, "The "Bongary" and "Debaky": in the Sahafatra "Society, District of Vondrozo" (PDF), www.arcjournals.org.

 Jereo koa 

 Foko eto Madagasikara
 Foko valo ambin' ny folo
 Anjoaty
 Vorimo

 Fanovozan-kevitra 

 "Earth‑Shakers of Sahafatra: A Study of the People and Land of Sahafatra, Southeast Madagascar.", CORE. PDF. Notsidihina tamin' ny 28 Jona 2025.
 Hubert Deschamps et Suzanne Vianès, Les Malgaches du Sud-Est; Antemoro, Antesaka, Antambahoaka, peuples de Farafangana (Antefasi, Zafisoro, Sahavoai, Sahafatra), 1959.

 Loharano sy fanamarihana